Συνεχάρη τη φοιτητική νεολαία της ΔΑΠ-ΝΔΦΚ για την επικράτησή της στις εκλογές των ΤΕΙ και Πανεπιστημίων ο βουλευτής της Νέας Δημοκρατίας, Νίκος Δένδιας.

Ο κ. Δένδιας σημείωσε, με ανάρτησή του στο twitter, ότι «η συντριπτική νίκη της ΔΑΠ-ΝΔΦΚ στις φοιτητικές εκλογές, παρά την τρομοκρατία των κουκουλοφόρων σε αρκετές σχολές, είναι προμήνυμα αυτοδυναμίας και για τη Νέα Δημοκρατία».

Μάλιστα, ο βουλευτής της Νέας Δημοκρατίας σημείωσε πως «για 32η συνεχή χρονιά, η ΔΑΠ-ΝΔΦΚ είναι 1η δύναμη, την ίδια ώρα που το ποσοστό της φοιτητικής παράταξης του ΣΥΡΙΖΑ είναι μικρότερο από… 1%!».

«Θερμά συγχαρητήρια στις νέες και στους νέους της φιλελεύθερης παράταξης από έναν παλιό Δαπίτη», κατέληξε ο κ. Δένδιας.